**Együttműködés**

Ha körülnézünk, láthatjuk, milyen sok állatfaj él csoportokban, melyekben – hasonlóan az emberekhez – megvannak a szokásaik, együttműködési mintáik. A következő szövegben a vadludakról olvashatsz néhány információt.

**A feladat az, hogy az első szövegrész mintájára találd ki, mi lehet a vadludak viselkedéséből a tanulság az emberek számára! Ötleteidet kérem emailben a mondatok száma után.**

**Kanadai vadludak – Ismeretlen szerző nyomán**

1. A vadlibák csoportosan „V” alakban szállnak. Repülés közben mozgatják szárnyukat, s a levegő felhajtóereje fenntartja a következő libákat. Így lehetséges, hogy 71%-kal hosszabb távolságot tudnak megtenni, mintha csak egyetlen pár repülne.

**Tanulság**: Ha egymást segítve dolgozunk, s közösségi szellemben végezzük a munkánkat,

sokkal gyorsabban érjük el a célt.

2. Ha egy vadliba kirepül a sorból, és egyedül próbál célhoz érni, azonnal lelassul,

mert nem segíti őt többé a levegő emelő hatása, amelyet a többi vadliba szárnycsapásai biztosítanak számára. Így gyorsan visszarepül a sorba, hogy repülése könnyebbé váljon a társai erőfeszítése által.

**Tanulság:**

3. Amikor a vezető liba elfárad, egy másik veszi át a helyét az élen.

**Tanulság:**

4. Repülés közben a hátsó vadlibák hangosan gágognak, hogy az elsőket erőfeszítéseikben biztassák.

**Tanulság:**

5. Ha egy vadliba megbetegszik, két társa leszáll vele, s addig együtt maradnak,míg meggyógyul, vagy elpusztul. A libák ezután visszatérnek a saját közösségükhöz, vagy hármasban, vagy már csak kettesben. Olykor egy másik közösséggel repülnek, míg el nem érik a sajátjukat.

**Tanulság:**